“สน.ทองหล่อ” เปิดลงทะเบียนรถผ่าน “อโศก-รัชดา-คลองเตย” ช่วงปิดถนนประชุมเอเปก
ประกาศปิดจราจรเส้นทาง “แยกอโศก-รัชดา-คลองเตย” ช่วงประชุมเอเปก 14-19 พ.ย.65 “สน.ทองหล่อ” เปิดลงทะเบียนลงทะเบียนรถผ่านเข้า-ออก ถึง 4 พ.ย.65
ปิดจราจรเส้นทาง “แยกอโศก-รัชดา-คลองเตย” ช่วงประชุมเอเปก 14-19 พ.ย.65 เว้นลงทะเบียนรถผ่านเข้า-ออก
3 พ.ย. 2565

สถานีตำรวจนครบาลทองหล่อ ทำหนังสือประชาสัมพันธ์ ถึงผู้พักอาศัย และผู้ประกอบการ บริเวณถนนรัชดาภิเษก เนื่องจากมีการปิดการจราจรถนนรัชดาภิเษก ในช่วงประชุมความร่วมมือทางเศรษฐกิจภูมิภาคเอเชียแปซิฟิก หรือ APEC 2022 โดยระบุว่า ตามที่กองบังคับการตำรวจนครบาล 5 กองบัญชาการตำรวจนครบาล มอบหมายให้สน.ทองหล่อ อำนวยการรักษาความปลอดภัย และจัดการจราจร ในห้วงการจัดการประชุมความร่วมมือทางเศรษฐกิจเอเชียแปซิฟิก(APEC2022) นั้น
ทั้งนี้ขอแจ้งให้ประชาชนผู้พักอาศัยและผู้ประกอบการที่สถานประกอบการตั้งอยู่ในบริเวณริมถนนรัชดาภิเษก ทราบว่า กองบัญชาการตำรวจนครบาล กำหนดให้ปิดการจราจรตลอดถนนรัชดา ตั้งแต่แยกอโศก ถึงแยกรัชดา-คลองเตย ระหว่างวันที่ 14-19 พฤศจิกายน 2565
จึงเรียนมาเพื่อประชาสัมพันธ์ผู้ที่มีความจำเป็น และประสงค์ขอมีบัตรอนุญาตผ่านเข้า-ออกพื้นที่ประกาศห้าม ให้ลงทะเบียนในแบบคำร้องและกรอกข้อมูลตามลิงก์ Google Form ภายในวันที่ 4 พฤศจิกายน 2565
 